jkorsvik/nowiki_second_scrape_merged huggingface dataset:
Whig Party (USA)

Whig Party var et amerikansk politisk parti som stilte til valg mellom 1836 og 1856. Partiet oppsto fra restene av Det nasjonalrepublikanske partiet i 1833–34, og blant grunnleggerne var senator Henry Clay og tidligere president John Quincy Adams. Den viktigste kampsaken for partiet var å begrense presidentens makt, som hadde økt kraftig under Andrew Jackson, og styrke kongressen. Navnet ble hentet fra det britiske liberale partiet som ofte ble kalt for whigs.
I 1840 ble partiets presidentkandidat William Henry Harrison valgt til president. Han var den eldste valgte presidenten før Ronald Reagan, og døde 31 dager etter innsettelsen, noe som både gjorde ham til den første presidenten som døde i embetet og til den kortest regjerende presidenten noensinne. Han ble erstattet av visepresident John Tyler, som imidlertid på flere viktige punkter agerte mot partiets program og derfor ble ekskludert. Dette førte til et katastrofevalg ved kongressvalget i 1842.
I 1848 ble Zachary Taylor valgt til president for Whigs. I likhet med Harrison døde også han i embetet, og ble erstattet av Millard Fillmore. Uenighet rundt spørsmålet om slaveri skapte imidlertid problemer og intern splittelse, og bidro i stor grad til at partiet tapte neste valg. Siste gang Whigs stilte til valg var i 1856.
Whigs regnes ofte som en forløper for republikanerne. Blant dets medlemmer var republikanernes første president Abraham Lincoln og senere president Chester A. Arthur.
Xandria

Xandria er tysk band som kombinerer rock og symphonic metal, og ble grunnlagt av Marco Heubaum i 1994. Etter flere demoer, og stor suksess på en rekke MP3-portaler, ga de ut sitt første studioalbum i 2003, Kill the Sun, som nådde 96.-plass på de tyske hitlistene. Oppfølgeren, Ravenheart fra 2004, var på listene i 7 uker, med 36.-plass som beste plassering. 


== Medlemmer ==
Dianne van Giersbergen – vokalist
Marco Heubaum – gitarist
Philip Restemeier – gitarist
Nils Middelhauve – bassist
Gerit Lamm – trommeslager


==== Eks-medlemmer ====
Lisa Middelhauve – vokalist, piano (2000–2008)
Kerstin Bischof – vokalist (2009–2010)
Manuela Kraller – vokalist (2010–2013)


== Diskografi ==
Kill the Sun (2003)
Ravenheart (2004)
Ravenheart (Singel, 2004)
Eversleeping (Singel/EP, 2004)
India (2005)
Salomé - The Seventh Veil (2007)
Save My Life (Singel, 2007)
Now & Forever - Best of Xandria (2008)
Neverworld's End (2012)
Sacrificium (2014)
Fire & Ashes (EP, 2015)


== Eksterne lenker ==
(en) Offisielt nettsted 
(en) Xandria – kategori av bilder, video eller lyd på Commons 
(en) Xandria – galleri av bilder, video eller lyd på Commons 
(en) Xandria på Apple Music 
(en) Xandria på Discogs 
(en) Xandria på MusicBrainz 
(en) Xandria på Encyclopaedia Metallum 
(en) Xandria på Spotify 
(en) Xandria på Songkick 
(en) Xandria på Last.fm 
(en) Xandria på Genius — sangtekster 
(en) Xandria på AllMusic
Thorolf Holmboe

Thorolf Holmboe (født 10. mai 1866 i Vefsn, død 8. mars 1935 i Oslo) var en norsk maler, illustratør og designer. Han var en populær maler i samtiden. Holmboe var en produktiv kunstner og allsidig formgiver påvirket av fransk art nouveau og tysk jugend. Sammen med Nikolai Astrup var Holmboe den i Norge som var mest påvirket av japonismen.Han var oppvokst på Alsenøya, Vefsn og Alstahaug. Familien flyttet til Tromsø som tiåring, der faren Othar Ervigius drev kunsthandleri og etablerte Tromsø Kunstforening. Broren Othar Holmboe ble også maler.
Holmboe gikk i lære hos Carl W. Barth. Etter å ha avbrutt Krigsskole i Kristiania i 1886 reiste han til Berlin og ble den siste norske elev av Hans Gude. I 1889 hadde han et studieopphold i Paris på Fernand Cormons privatskole. Han studerte ved Tegneskole i Kristiania under Julius Middelthun.  
Holmboes malerier oppfattes som en del av nyromantikken og er i all vesentlighet landskapsmaleri fra Nord-Norge. Han er representert i Nasjonalgalleriet med flere malerier og Nordnorsk Kunstmuseum med malerier, tegninger og gjenstander som sølvskål, porselensvase og stol. Hans designkarriere avstedkom arbeider innen porselen (vasedekor), plakater med utpreget vegetabilsk ornamentering, samt bokbind i art nouveau (jugend). Holmboe sin kunst hadde innslag av japonisme. Han var også illustratør for 1890-årenes unge diktere, såsom Vilhelm Krag, Johan Bojer og Jonas Lie, og for en kjent utgivelse av Nordlands Trompet (1892).
Holmboe mottok Petter Dass-medaljen i 1912 og ivret for nordlands-kulturen på forskjellige måter.

Han er representert ved flere kunstsamlinger som: Nasjonalmuséet i Stockholm Nasjonalmuseet for kunst, arkitektur og design Oslo kommunes kunstsamling Oslo Museum Nordnorsk Kunstmuseum Norsk Maritimt Museum Statens Museum for Kunst


== Referanser ==


== Litteratur ==
Kristin Halaas: «Thorolf Holmboe – det moderne bildet av Nordland» i Årbok for Helgeland 2006 ISBN 82-90148-66-6
Anne Aaserud: «Thorolf og Othar Holmboe» Nordnorsk Kunstmuseum 1996 ISBN 8299168961


== Eksterne lenker ==
(en) Thorolf Holmboe – kategori av bilder, video eller lyd på Commons 
Verk av Thorolf Holmboe på nasjonalmuseet.no
Slektsinformasjon om Thorolf Holmboe
Verk av Thorolf Holmboe på Digitalt Museum
Store gutter gråter ikke

Store gutter gråter ikke er en norsk dokumentarfilm fra 1995 regissert av Sigve Endresen.
Filmen handler om åtte gutter i alderen 20 til 30 år som alle soner lange fengselsstraffer og har søkt seg til C-3, en avdeling i Oslo fengsel hvor Tyrili og fengselet driver et unikt rehabiliteringsprosjekt kalt for «Stifinnern».
I sju måneder følges gutta gjennom seire og nederlag i fengselet, på permisjoner, på rømmen og på turer. De blir utsatt for tøffe utfordringer og konfrontert med sine egne problemer for sammen å kunne bryte med kriminalitet og rusmidler. Store gutter gråter ikke gir sterke inntrykk fra en virkelighet de fleste av oss ikke kjenner.
Det følger undervisningsopplegg med filmen, som anbefales fra 10. klasse
Filmen ble utgitt i 1995 og over 70 000 mennesker så den på kino det første året. Filmen kom på DVD i 2006 og brukes til det forebyggende arbeidet mot narkotika i skoleundervisningen.


== Eksterne lenker ==
(en) Store gutter gråter ikke på Internet Movie Database 
(no) Store gutter gråter ikke i Nasjonalbibliotekets filmografi 
(no) Store gutter gråter ikke hos Filmfront 
(da) Store gutter gråter ikke i Danmark Nationale Filminstitut 
Oslo fengsel
Tyrili
Sigve Endresen

Sigve Endresen (født 12. november 1953 i Stavanger) er en produsent og regissør av dokumentarfilmer. Han grunnla og har siden ledet det norske filmproduksjonsselskapet Motlys.
For filmene har han mottatt en rekke priser. I 1998 fikk Sigve Endresen Aamot-statuetten, norsk films høyeste utmerkelse. For filmen Nord fra 2009 vant han sammen med Brede Hovland Kanonprisen 2009 i klassen beste produsent. Han ble også nominert i samme klasse under Kanonprisen 2011 for Oslo, 31. august sammen med Yngve Sæther og Hans-Jørgen Osnes.
Sammen med Aslaug Holm regisserte han filmen Generasjon Utøya som hadde premiere i 2021. I filmen følger de fire unge kvinner som overlevde massedrapene på Utøya og som har valgt å fortsette sitt politiske engasjement. Filmen ble tildelt Human-prisen i 2021 og ble nominert til Amandaprisen 2021 i klassen beste norske kinofilm og beste dokumentarfilm.


== Filmografi (utvalg) ==
2021 – Generasjon Utøya (regissør og produsent)
2011 – Oslo, 31. august (produsent)
2011 – Jeg reiser alene (produsent)
2009 – Nord (produsent)
2005 – Alt for Norge
2002 – Vektløs
1998 – Leve blant løver
1995 – Store gutter gråter ikke
1991 – Byttinger
1989 – For harde livet


== Referanser ==


== Eksterne lenker ==
(en) Sigve Endresen på Internet Movie Database 
(sv) Sigve Endresen i Svensk Filmdatabas 
(da) Sigve Endresen på Filmdatabasen 
(da) Sigve Endresen på danskefilm.dk 
(da) Sigve Endresen på danskfilmogtv.dk 
(da) Sigve Endresen på Scope 
(fr) Sigve Endresen på Allociné 
(en) Sigve Endresen på AllMovie 
(en) Sigve Endresen hos The Movie Database
Texelaar

Texelaar er en sauerase av crossbredtypen, fremavlet i Nederland og nordvest Tyskland.
Rasen er hvit med svart nese og svarte klauver. Den er kjent for å ha god kjøttfylde og ulla er normalt ganske kort og margholdig. Texelsauen har også lav fruktbarhet.
Skyter meg julaften

«Skyter meg på julaften» er en kult-hit som ble fremført i dokumentarfilmen Store Gutter Gråter ikke, der Per Bergersens «Kyssing» ble fremført i en ny versjon hvor Trond Erik Henriksen hadde skrevet ny melodi til teksten.
Sangen ble senere lansert på en CD til støtte for Nei Til Narkotika, under tittelen «Skyter meg på juleaften».


== Eksterne lenker ==
Gratis nedlasting av låten
Koeffisient

En koeffisient (av latin coefficere, «medvirkende») er et matematisk uttrykk knyttet til et annet tall eller en variabel som representerer den. Koeffisienten kan være et parameter (matematikk), et indeksnummer (fysikk, økonomi) eller en faktor (kjemi).


== I matematikk ==
I matematikken er en koeffisient en faktor som tilhører et bestemt objekt, for eksempel en variabel eller basisvektor. Innen algebra defineres dette som det tallet som står foran bokstavuttrykket.
Normalt vil gjenstander og koeffisienter indekseres i samme rekkefølge, slik som i uttrykk som 

  
    
      
        
          a
          
            1
          
        
        
          x
          
            1
          
        
        +
        
          a
          
            2
          
        
        
          x
          
            2
          
        
        +
        
          a
          
            3
          
        
        
          x
          
            3
          
        
        +
        .
        .
        .
        
      
    
    {\displaystyle a_{1}x_{1}+a_{2}x_{2}+a_{3}x_{3}+...\,}
  utgjør an koeffisienten til variabelen xn for n = 1, 2, 3, ...
For eksempel vil koeffisienten i et uttrykk som 9x2 være 9.


== I fysikk ==
I fysikken er en koeffisient som regel en fysisk, bestemt faktor. Til forskjell fra i matematikken forekommer det som regel bare én koeffisient av et visst slag innen de enkelte fysiske uttrykkene. Koeffisienter med en viss fysisk betydning blir vanligvis betegnet med samme bokstav (muligens brukt slik indekser blir brukt innen matematikken, der flere koeffisienter av samme betydning forekommer i et sammensatt fysisk uttrykk).
Noen eksempler på fysiske koeffisienter er brytningsindeks (betegnet med n), friksjonskoeffisienter (betegnet med μ), utvidelseskoeffisienter (betegnet med α) og temperaturkoeffisienter (som også kan betegnes med α).


== I kjemi ==
En koeffisient er i kjemien et nummer plassert foran et uttrykk i en kjemisk ligning som indikerer hvor mange partikler som er en del av reaksjonen. I formelen 

  
    
      
        2
        
          H
          
            2
          
        
        +
        
          O
          
            2
          
        
        →
        2
        
          H
          
            2
          
        
        O
      
    
    {\displaystyle 2H_{2}+O_{2}\rightarrow 2H_{2}O}
  er for eksempel tallene 2 foran 
  
    
      
        
          H
          
            2
          
        
      
    
    {\displaystyle H_{2}}
   og 
  
    
      
        
          H
          
            2
          
        
        O
      
    
    {\displaystyle H_{2}O}
   koeffisienter.


== Øvrig ==
Også innen andre områder der matematiske modeller brukes (som f.eks. innen økonomi) brukes benevnelsen koeffisienter.
Per Ramvi

Per Ramvi (født 18. februar 1952) var universitetsdirektør ved Universitetet i Stavanger, en stilling han hadde mellom 2005-2011. Per Ramvi er sønn av prosten Ivar Ramvi.Han jobbet som direktør ved Rogalandsforskning før han gikk over til Petec Software Service AS som administrerende direktør før sine år på universitetet.


== Referanser ==


== Eksterne lenker ==
Personalia
Den standhaftige tinnsoldat (eventyr)

Den standhaftige tinnsoldat (dansk: Den standhaftige Tinsoldat) er et eventyr skrevet av H.C. Andersen i 1838.
Historien handler om en gutt som får 25 tinnsoldater til sin fødselsdag. Den ene figuren, som har bare ett ben fordi det ikke var nok tinn i støpeskjeen, forelsker seg i en liten jomfru av papir som danser ballett på ett ben foran et lekeslott. Den samme kvelden advarer en av de andre lekene, som også elsker ballerinaen, at tinn-soldaten burde ta øynene sine fra henne - men tinn-soldaten ignorerer ham. Dagen etter faller soldaten ned fra en vinduskarm (antagelig på grunn av den andre leken) og soldaten lander på gaten utenfor boligen. To gutter oppdager snart soldaten, plasserer ham i en papir-båt og setter ham seilende nedover en lite bekk som renner i gaten.
Båten og soldaten skylles snart inn i et avløp, hvor en rotte krever at soldaten skal betale en vei-avgift for å komme videre. Etter hvert havner båten i en kanal, hvor tinn-soldaten blir slukt av en stor fisk. Når denne fisken blir fanget og kuttet opp, befinner tinnsoldaten seg igjen på den samme bordplaten i nærheten av ballerinaen. Men på uforklarlig vis kaster gutten tinnsoldaten inn i en peis, men dette kan også ha vært verket til den andre leken som liker ballerinaen. En vind gjør at ballerinaen blåser inn i ilden sammen med soldaten. Hun blir snart fortært av flammene. Hushjelpen renser peisen for aske neste morgen, og oppdager at soldaten har smeltet til et lite tinn-hjerte.
Ivo Caprino lagde en tretten minutters dukkefilm med samme navn i 1955.

		
		
		
		


== Se også ==
Den standhaftige tinnsoldat (film), dukkefilm fra 1955


== Referanser ==


== Eksterne lenker ==
(en) The Steadfast Tin Soldier – kategori av bilder, video eller lyd på Commons
Eventyrteksten på norsk Arkivert 22. juni 2017 hos Wayback Machine.
H. C. Andersen Centret om Den standhaftige Tinsoldat (lenker .m.m)
Den standhaftige Tinsoldat i Arkiv for dansk litteratur (originalteksten)
Ivar Langen

Ivar Langen (født 21. desember 1942) er professor emeritus ved Institutt for konstruksjonsteknikk og materialteknologi ved  Universitetet i Stavanger. Langen var rektor ved Universitetet i Stavanger fra 2003 til 2007.


== Referanser ==


== Eksterne lenker ==

(no) Publikasjoner av Ivar Langen i forskningsdokumentasjonssystemet CRIStin

(no) Publikasjoner av Ivar Langen i BIBSYS
Langens personalia (kontakt og CV)
Cartoon Network

Cartoon Network er en amerikansk TV-kanal drevet av Turner Broadcasting System som sender amerikanske animerte TV-serier.


== Originale serier ==


== Originale filmer ==


== Eksterne lenker ==
(en) Offisielt nettsted 
(en) Cartoon Network – kategori av bilder, video eller lyd på Commons
Arna stadion

Arna Stadion er et idrettsanlegg i Ytre Arna i Bergen. Idrettsanlegget ble opprinnelig bygget som et tilbud til arbeidere ved Arne Fabrikker i Ytre Arna, og ble plassert på et flatt myrområde på Gaupås ovenfor den bratte industribygden. Arna Turn og Idrettslag (1889) var klubben som i hovedsak hadde tilhørighet til anlegget. Anlegget har full gressmatte, løpebane (grus) og tre treningsfelt hvorav ett med gress. 
I dag er Arna Stadion mest kjent som hjemmebanen til toppserielaget Arna-Bjørnar Fotball, som er en sammenslåing av det tidligere Bjørnar IL og Arna Turn og Idrettslag.
Tim og Tøffe

Tim og Tøffe er en norsk animert (dukkefilm) barnefilm fra 1949, regissert, skrevet og produsert av Ivo Caprino (hans debut).


== Medvirkende ==
Regi, manus, produksjon: Ivo Caprino
Assistenter: Liv Helén Bredal, Hanne Hemsen
Dukker: Ingeborg Gude, Ivo Caprino
Drakter: Ruth Stang Lund
Kamera: Finn Bergan
Klipp: Bengt Sommerschield
Musikk: Gunnar Sønstevold
Oppdragsgiver: Norsk Film A/S


== Eksterne lenker ==
(en) Tim og Tøffe på Internet Movie Database 
(no) Tim og Tøffe hos Filmfront 
Presentasjon av filmen på www.caprino.no Arkivert 25. oktober 2019 hos Wayback Machine.
Omar Bakri Mohammad

Omar Bakri Mohammad, arabisk: عمر بکری محمد (født 1958 i Syria) er en muslimsk geistlig leder knyttet til flere fundamentalistiske islamistisk organisasjoner, deriblant Det muslimske broderskap. Han flyttet til Storbritannia i 1985 og fikk der innvilget politisk asyl. Etter 9. september 2001 har han vært mye i britisk offentlighet i forbindelse med islamistisk terror. Han forutså bombeattentatet i London i 2005 ett år i forveien. 12. august 2005 ble han nektet innreise til Storbritannia etter å ha vært utenlands, etter initiativ fra den britiske innenriksminister Charles Clarke, fordi Mohammads tilstedeværelse i Storbritannia var “not conducive to the public good”.[1]
I februar 2006 tok han til orde for at tegnerne som hadde laget satiriske tegninger om profeten Muhammed som ble trykket opprinnelig i danske Jyllands-Posten, bør henrettes.


== Referanser ==


== Eksterne lenker ==
Vil henrette tegnerne
Treperiodesystemet

Treperiodesystemet er betegnelsen på en kronologisk inndeling av tidsperiodene steinalderen, bronsealderen og jernalderen. Begrepet ble innført av den danske arkeologen Christian Jürgensen Thomsen på begynnelsen av 1800-tallet.  Etter en redegjørelse i boken Ledetraad til Nordisk Oldkyndighed i 1835, dannet begrepet grunnlaget for inndelingen av forhistorisk tid i hele Europa. Inndelingen bygde på idéen om teknologiske fremskritt, og selv om systemet er pedagogisk forståelig, er det ikke allmenngyldig eller uten svakheter.
Begrepet er laget for å beskrive Europas historie, og kan ikke uten videre overføres til alle deler av verden. For eksempel brukte man i Amerika ikke jern før etter 1492, og i Australia først på 1700-tallet. Begge steder var innføringen av dette metallet et resultat av europeisk kolonisering. Inndelingen i stein-, bronse- og jernalder er da ikke anvendelig, og man velger andre begreper for å dele inn historien.
Veslefrikk med fela (film)

Veslefrikk med fela er en norsk animert kortfilm fra 1952 regissert av Ivo Caprino. Den er basert på Peter Christen Asbjørnsens eventyr med samme navn. Dette var den første dukkefilmen Ivo Caprino laget som hentet sitt emne fra norske folkeeventyr. Noe slikt hadde ingen gjort før ham, men Caprino var da også oldebarn av kunstmaleren, Hans Gude, som påtok seg ansvaret for den første gjennomillustrerte utgaven av Norske Folkeeventyr, som utkom i 1879. Som takk valgte også Asbjørnsen å dedikere utgivelsen til Gude.
Dagbladets filmanmelder, Arne Hestenes mente Norge forspilte en stor sjanse ved ikke å sende denne dukkefilmen til filmfestivalen i Cannes i mai 1952. Senere samme år vant den en førstepris på barnefilmfestivalen i Venezia. Etter dette skrev Arne Bang-Hansen med en viss sarkasme: "Den nye kunstarten måtte til Italia før det ble virkelig sus og brus i laurbærene". Og filmen vakte oppsikt. Da Ingmar Bergman flere år senere besøkte Caprinos filmstudio ba han spesielt om å få med seg filmen om Veslefrikk til sin private filmsamling. Den ble filmet i Gevacolor.


== Medvirkende ==
Regi, manus og produksjon: Ivo Caprino
Dukker: Ingeborg Gude
Lyd: Robert Heuch
Foto: Finn Bergan
Assistent: Sverre Bergli
Klipp: Jan Erik Düring
Laboratorium: Nordisk Film A/S
Musikk: Gunnar Sønstevold
Tekniske assistenter: Trygve Rassmusen, Willy Gabrielsen
Oppdragsgiver: Norsk Film A/S


== Referanser ==


== Litteratur ==
Per Haddal (1993). Ivo Caprino! : Et portrett av askeladden i norsk film. Hjemmets bokforlag. 


== Eksterne lenker ==
Ivo Caprinos filmer
(en) Veslefrikk med fela på Internet Movie Database 
(no) Veslefrikk med fela hos Filmfront
Birds åpning

Birds åpning er en sjakkåpning som defineres av åpningstrekket 

1. f4 (diagram 1)Den er oppkalt etter den engelske mesteren Henry Bird. Ifølge ChessBase er 1.f4 det 7. mest populære åpningstrekket av de 20 mulige. Det er mindre populært enn 1.c4, mye fordi 1.f4 innebærer en liten svekkelse av kongestillingen. Den danske stormesteren Bent Larsen er en av spillerne som sporadisk har brukt Birds åpning i turneringspartier.
Svarts vanligste svar på 1.f4 er 

1. ...d5og en stilling som ligner på Hollandsk oppstår. Hvit vil ofte satse på løperutvikling til b2 for å gi mer støtte til e5-feltet. Andre populære svar er 

1. ...g6som hindrer hvit fra å utvikle løperen til b2, og 

1. ...Sf6som er et naturlig utviklingstrekk som ikke erklærer hvordan bøndene skal plasseres. 


== Froms gambit ==

Et mer drastisk svar er Froms gambit, etter den danske mesteren Severin From 

1. ...e5!?Denne åpningen inneholder åpningsfellen 

2. fxe5 d6
3. exd6 Lxd6
4. Sc3?? (her er 4.Sf3 nødvendig) Dh4+
5. g3 Dxg3+Svart ofrer her dronningen, for å rydde hvits h-bonde av veien slik at svartfeltsløperen senere kan besette det samme feltet (g3) uten å bli truet av denne bonden, og dermed oppnå å sette den hvite kongen matt.

6. hxg3Dette var det eneste lovlige trekket hvit kunne gjøre. Kongen står i sjakk, og da må den flyttes, brikken som setter kongen sjakk må slåes, eller sjakken må oppheves ved at en annen brikkes settes mellom kongen og brikken som setter kongen sjakk (hvis ikke dette er en springer). Her var det kun h-bonden som kunne slå brikken som stiller den hvite kongen i sjakk. 

6. ... Lxg3 matt (diagram 2).


== Annet ==
Vær oppmerksom på at Birds åpning innebærer en risiko for en annen åpningsfelle som kan føre til en rask matt. Se  matt i åpningen om idiotmatten.
Oddbjørn By

Oddbjørn Vegard By (født 24. juli 1981 i Førde) er en norsk «hukommelsesutøver»
By kan memorere en kortstokk på 43 sekunder, har deltatt i internasjonale mesterskap innen grenen og er Grand Master of Memory. 14. februar 2006 satte han verdensrekord i memorering av flest siffer på ett minutt. Han memorerte denne tallrekken på 72 siffer og gjenkalte alt korrekt:
5081437342314775418552782999511263151696136284098040986216227157825491052. Resultatet var fire siffer bedre enn doktor Gunther Karstens gamle rekord.


== Bibliografi ==
2006 – MEMO. Den enkleste veien til bedre hukommelse
2006 – MEMO håndboka – Den enkleste veien til bedre eksamen
2011 – Bedre hukommelse: Best of Memo
2011 – Memo Globus – Lær geografi effektivt
2012 – Slik gir du ut på eget forlag
2013 – Memo - lær italiensk
2014 – 7 historier du aldri glemmer
2016 – Memo Medisin


== Referanser ==


== Privat ==
Oddbjørn By har spilt volleyball og sandvolleyball for Førde volleyballklubb og BSI, og la ifølge bloggen opp etter niendeplass i NM 2012. Han har også spilt bordhockey, med 20. plass i NM 2006 som beste resultat.


== Eksterne lenker ==
(en) Oddbjørn By på Internet Movie Database 
(no) www.oby.no